CONVOCATÒRIA DE LA UNIVERSITAT D'ALACANT PER A LA REALITZACIÓ DEL VI CERTAMEN ESCOLAR DE TEATRE GRECOLLATÍ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/32678)
  + [Valencià](/va/acuerdo/32748)






Selector de idioma

Leer

* [Español](/es/acuerdo/32263)
* [Valencià](/va/acuerdo/32221)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT PER A LA REALITZACIÓ DEL VI CERTAMEN ESCOLAR DE TEATRE GRECOLLATÍ[Butlletí Oficial Universitat d'Alacant](/ca/Publicacion)
===================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT PER A LA REALITZACIÓ DEL VI CERTAMEN ESCOLAR DE TEATRE GRECOLLATÍ

Data d'aprovació
:   22/11/2022

Data de publicació
:   23/11/2022

Òrgan competent
:   Vicerectora de Cultura, Esport i Extensió Universitària

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/32975)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/32563)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/32687)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT PER A LA REALITZACIÓ DEL VI CERTAMEN ESCOLAR DE TEATRE GRECOLLATÍ&url=https://www.boua.ua.es/va/acuerdo/32520)

**Títol:** CONVOCATÒRIA DE LA UNIVERSITAT D'ALACANT PER A LA REALITZACIÓ DEL VI CERTAMEN ESCOLAR DE TEATRE GRECOLLATÍ

**Secció:** CONVOCATÒRIES I CONCURSOS

**Òrgan:** Vicerectora de Cultura, Esport i Extensió Universitària

**Data d'aprovació:** dimarts, 22 de novembre de 2022

CONVOCATÒRIA DE LA UNIVERSITAT D'ALACANT PER A LA REALITZACIÓ DEL VI CERTAMEN ESCOLAR DE TEATRE GRECOLLATÍ

1.     Objecte de la convocatòria i procediment de concessió

L'objecte d'aquesta convocatòria és la concessió, per a la representació dels muntatges en el certamen de teatre grecollatí de la Universitat d'Alacant (UA), que es farà al campus la tercera setmana del mes de maig del 2023.

Entre les obres que es representen en el certamen se'n triarà una per a la seua actuació en l'XI Festival de Teatre Clàssic de L'Alcúdia de la UA, que es desenvoluparà el mes de juliol del 2023.

2.     Requisits de les persones beneficiàries

Podran participar en aquesta convocatòria

·         Grups de teatre clàssic d'instituts d'ensenyament secundari de la província d'Alacant.

·         Les obres que es presenten han de pertànyer al repertori de textos d'autors clàssics grecollatins.

·         La duració del muntatge, en cap cas, serà menor de 60 minuts.

3.   Nombre i dotació de les mencions

Es concediran les mencions següents, sense dotació econòmica:

-    Menció a la millor obra, que suposarà participar en l'XI Festival de Teatre Clàssic que es farà a l'Alcúdia al juliol del 2023.

-    Mencions a la millor direcció, escenografia i treball actoral.

La comissió de selecció, sobre la base de la valoració de les representacions, podrà ampliar o deixar desertes aquelles mencions que considere oportú.

4.     Termini i procediment de presentació de sol·licituds

4.1. Termini de presentació

El termini per a sol·licitar l'ajuda s'obrirà a partir de l'ENDEMÀ DE PUBLICAR- SE EN EL BOUA fins al 22 de DESEMBRE del 2022 a les 23.59 h.

La UA donarà difusió d'aquesta convocatòria a través de la pàgina web del Servei de Cultura [https://cultura.ua.es/](https://cultura.ua.es/va/), la revista cultural de la Universitat d'Alacant [https://veu.ua.es/](https://veu.ua.es/va/) i els perfils de xarxes socials del compte bmomdas @nzcnudvhuqdcv.

Procediment de presentació

Les obres que es presenten han de pertànyer al repertori de textos d'autors clàssics grecollatins.

La documentació es presentarà, a través de correu electrònic a la adreça [fuj.bwekcam@mq.vp](mailto:bmn.qjiweyc@kr.op), del Servei de Cultura, amb indicació de les dades d'aquesta convocatòria.

S'adjuntarà la documentació següent:

·         S'enviarà un únic projecte en PDF que no excedisca de 10 MB i que continga la documentació de l'obra.

·         En aquesta documentació hauran d'estar emplenats els apartats següents: Nom del centre educatiu; localitat; nom del grup participant; títol de l'obra; autor o autora; adaptació; gènere; duració espectacle; idioma; nombre d'alumnes participants; nom del director o la directora; dades de contacte: telèfon, correu electrònic; i una fotografia del grup.

5.     Criteris d'adjudicació

L'assignació de projectes participants es farà seguint els criteris següents:

|  |  |
| --- | --- |
| CRITERIS D'ADJUDICACIÓ | PONDERACIÓ |
| Representació de textos en valencià | 25 punts |
| Representació de textos en un altre idioma comunitari | 25 punts |
| Muntatges de textos no representats en els dos certàmens immediatament anteriors | 20 punts |
| Participació exclusiva de l'alumnat dels IES en l'obra, sense el suport d'adults o professionals | 30 punts |

L'assignació dels esments que apareixen en el punt 3 de les bases seguirà els criteris següents:

·         Qualitat artística (interpretació-expressió oral i corporal dels actors i les actrius, direcció, ritme, coreografia, música, etc.): Fins a 50 punts.

·         Qualitat     tècnica     (vestuari,     escenografia,     il·luminació,     attrezzo, caracterització, so, producció, etc.): Fins a 40 punts.

·         Aspectes d'inclusió (atenció a la diversitat etnicocultural, a la diversitat afectivosexual i a la discapacitat): Fins a 10 punts.

6.     Òrgan Gestor i Comissió de Valoració

6.1.  Òrgan gestor

L'òrgan gestor de la convocatòria, Servei de Cultura, s'encarrega de l'ordenació i la instrucció del procediment, acordarà totes les actuacions necessàries per a la determinació, coneixement i comprovació de les dades d'acord amb els quals ha de dictar-se resolució.

La unitat administrativa de referència, Servei de Cultura, contacte: [njm.rjtjngh@nl.kg](mailto:umf.miwffce@yl.yf),

Quan la sol·licitud no reunisca els requisits o no s'acompanye la documentació que és exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistida la petició prèvia resolució que haurà de ser dictada en els termes previstos legalment.

6.2.  Comissió de valoració

La comissió de valoració farà l'examen i l'avaluació de les sol·licituds presentades.

La comissió tindrà la composició següent:

Presidència:

-                     Vicerectora de Cultura, Esport i Extensió Universitària.

Secretària:

-                     Tècnica del Servei de Cultura.

Vocals:

-                     Tres persones vinculades al món teatral de la província d'Alacant.

7.     Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web [https://cultura.ua.es/](https://cultura.ua.es/va/), que substitueix la notificació a les persones interessades i produeix els mateixos efectes.

Els projectes teatrals seleccionats formaran el VI Certamen de Teatre Escolar Grecollatí de la UA.

La resolució dels projectes teatrals seleccionats es publicarà en la web del Servei de Cultura ([https://cultura.ua.es/](https://cultura.ua.es/va/)), durant el mes de gener del 2023.

La resolució de les mencions es comunicarà l'últim dia del certamen, al maig del 2023, en una gala organitzada a aquest efecte.

8.     Marc legal i pressupostari

La UA posarà a la disposició dels IES participants un tècnic d'il·luminació i so durant la representació amb els mitjans disponibles en el Col·legi Major.

El desplaçament amb autobús a l'Alcúdia, l'assistència tècnica necessària per a la representació de l'obra seleccionada a participar en l'XI Festival de Teatre Clàssic de L'Alcúdia i qualsevol altra despesa relacionada amb l'organització (com la participació dels membres del jurat, trofeus de participació i coordinació de l'acte) de la gala de clausura del Festival, anirà amb càrrec a l'aplicació pressupostària 43.57.4X.9432 del Servei de Cultura. L'execució d'aquesta dotació està supeditada a la disponibilitat de liquiditat d'aquesta.

La participació en aquest concurs implica l'acceptació d'aquestes bases. L'incompliment d'alguna d'aquestes donarà lloc a la desqualificació.

Qualsevol altre aspecte no inclòs en aquestes bases serà resolt, si escau, per la comissió de selecció per a participar en el Certamen.

9.     Obligació i justificació dels convocants i beneficiaris

·         Requeriments tècnics

Cada IES assumirà la responsabilitat artística de la representació i aportarà la infraestructura escènica necessària (escenografia, vestuari, elements, muntatge i desmuntatge). Els IES presentaran amb almenys un mes d'antelació el rider tècnic necessari, que haurà de ser aprovat pels tècnics de la UA.

La Universitat d'Alacant està obligada a tenir a la disposició de l'IES el lloc de la representació en condicions òptimes de seguretat (pla d'emergència i de riscos laborals del mateix personal de la Universitat) i neteja, com també tenir tots els permisos i autoritzacions requerides per al bon desenvolupament de l'espectacle.

L'IES pactarà amb la Universitat d'Alacant els horaris de muntatge i desmuntatge. Com a mínim, l'IES podrà disposar de l'espai 1 hora abans de la representació

·         Comunicació i imatge

La Universitat d'Alacant s'encarregarà de la campanya de publicitat i de divulgació de l'actuació a través dels mitjans que crega oportuns i amb una antelació suficient per a donar a conèixer al certamen.

L'IES subministrarà a la Universitat d'Alacant el material necessari per a la promoció de l'espectacle, com figura en la fitxa d'inscripció.

En tota la publicitat hauran de figurar els logotips institucionals de la Universitat d'Alacant.

L'IES cedeix els drets d'autor i explotació que siguen necessaris per a dur a terme el que estipula aquesta clàusula.

L'IES serà responsable de tenir en regla les autoritzacions de menors per a les qüestions de comunicació i imatge.

Els IES seran responsables de les reclamacions que es puguen produir per drets de propietat intel·lectual.

·         Incompliment i suspensió de les representacions

Aquestes bases podran ser suspeses o dissoltes per qualsevol de les dues parts davant de l'existència de qualsevol causa de força major o cas fortuït que n'impossibilite el compliment.

En aquest cas, tant la Universitat d'Alacant com l'IES estaran exempts d'abonar cap quantitat en concepte de pagament de la representació i d'abonar qualsevol quantitat en concepte de danys i perjudicis.

S'entendrà per causa de força major o cas fortuït tot aquell esdeveniment extern a la voluntat de les dues parts i, per tant, no imputable a aquestes, imprevisible i inevitable, que no permeta el compliment de l'objecte del contracte actual.

·         Riscos laborals

Els IES participants tindran en compte la informació sobre la Unitat Mèdica del Servei de Prevenció de la UA, disponible en aquest enllaç:<https://sp.ua.es/va/webs/servei-de-prevencio/unitat-de-salut.html>

·         Publicacions

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i el que disposa l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions referides en aquestes bases es faran en l'adreça web ([https://cultura.ua.es/](https://cultura.ua.es/va/)) que substitueix la notificació a les persones interessades i produeix els mateixos efectes.

·         Confidencialitat

La informació aportada per les persones participants serà considerada confidencial per les comissions.

Les persones que participen en aquesta convocatòria donen el consentiment a la utilització de les dades bàsiques de les obres, títol i descripció, per a finalitats de promoció de les accions pròpies de foment de la cultura, per part de l'organització.

·         Drets de reproducció

La Universitat d'Alacant es reserva el dret a la reproducció de les obres seleccionades, sempre que siga sense finalitats lucratives.

La Universitat d'Alacant farà constar en futures reproduccions impreses o digitals el nom de l'IES al qual pertanga la producció teatral.

La Universitat d'Alacant podrà modificar o fer ús de les obres amb finalitats acadèmics o de difusió.

·         Acceptació de les bases

La participació en aquest concurs suposa l'acceptació de les bases, que podran ser interpretades per les comissions i el Vicerectorat de Cultura, Esport i Extensió Universitària en aquells aspectes no previstos inicialment.

També suposa la cessió a la Universitat d'Alacant de tots els drets de propietat intel·lectual que els corresponguen sobre les obres presentades que es requerisquen per a fer amb aquestes tots els usos previstos en les bases.

10.     Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades de la persona interessada no podran ser cedides, llevat d'obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica [https://seuelectronica.ua.es/](https://seuelectronica.ua.es/va/index.html).

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>.

11.     Recursos

Contra la convocatòria, les seues bases i quants actes administratius es deriven d'aquesta que no esgoten la via administrativa, podrà interposar-se el recurs d'alçada previst en l'article 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes comptador des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Sant Vicent del Raspeig, 22 de novembre de 2022

Signat: Catalina Iliescu Gheorghiu

Vicerectora de Cultura, Esport i Extensió Universitària





[Carretera Sant Vicent del Raspeig s/n  
03706 Sant Vicent del Raspeig - Alacant  
 Tel. 50 188 3138 - Fax 95 504 6299](https://www.google.es/maps/@47.509885,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12509&trk=tyah&trkInfo=tarId%6X3163047707115%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)